ಗಾಂಧಿಜೀಯವರ ಶಾಂತಿ ಹೋರಾಟಗಳ ಮಹಾಗಾಥೆ ಸ್ಮರಣೆ ಗಾಂಧಿಜೀಯವರ ಶಾಂತಿ ಹೋರಾಟಗಳ ಮಹಾಗಾಥೆ ಸ್ಮರಣೆಕೋಲಾರ ಆ02 ಹಿ.ಸ : ಭಾರತೀಯರ ಮನಸ್ಸಿನಲ್ಲಿ ಅಚ್ಚಳಿಯದೇ ಸದಾ ಶಾಶ್ವತವಾಗಿರುವ ಹೆಸರು ಅಂದರೆ ಅದು ಎಂದೆಂಗಿಗೂ ಮಹತ್ಮಾರಾಗಿರುವ ಗಾಂಧೀಜಿ. ಗಾಂಧಿಯವರ ಬದುಕೊಂದು ಶಾಂತಿ ಹೋರಾಟಗಳ ಮಹಾಗಾಥೆ. ಸತ್ಯಕ್ಕಾಗಿ ನಿರಂತರ, ಅನ್ವೇಷಣೆ, ಪ್ರತಿಯೊಬ್ಬರು ಸಮಾನರು ಎಂಬ ನೆಲೆಯಲ್ಲಿ ವಸಾಹತುಶಾಹಿಯ ಎದುರು ಸ್ವಾತಂತ್ರ್ಯಕ್ಕಾಗಿ ದಿಟ್ಟ ಹೋರಾಟ ಇವುಗಳೆಲ್ಲ ರಾಷ್ಟ್ರಪಿತನನ್ನು ಜಾಗತಿಕ ನಾಯಕರಲ್ಲಿ ಮೊದಲಿನ ಸ್ಥಾನಕ್ಕೇರಿಸಿದೆ ಎಂದು ನಗರಸಭಾ ಸದಸ್ಯ ಪ್ರಸಾದ್ ಬಾಬು ತಿಳಿಸಿದರು.ನಗರದ ಕೇರಾ ಮೀಡಿಯಾ ಸೆಂಟರ್ನಲ್ಲಿ ಹಮ್ಮಿಕೊಂಡಿದ್ದ ಮಹಾತ್ಮಾ ಗಾಂದಿಜೀü ಹಾಗೂ ಲಾಲ್ಬಹದ್ದೂರ್ ಶಾಸ್ತ್ರಿ ರವರ ಜಯಂತೋತ್ಸವ ಕಾರ್ಯಕ್ರಮ ಉದ್ದೇಶಿಸಿ ಶಾಂತಿ ಅಹಿಂಸೆಗಳ ಹರಿಕಾರ, ಸತ್ಯದ ಸರದಾರ ರಾಷ್ಟ್ರಪಿತ ಮಹಾತ್ಮ ಗಾಂಧೀಜಿಯವರನ್ನು ನಿತ್ಯ ನೆನಪು ಮಾಡಿಕೊಳ್ಳಬೇಕೆಂದು ಅಭಿಪ್ರಾಯಪಟ್ಟರು. ಜಿಲ್ಲಾ ಕಾರ್ಯಾಧ್ಯಕ್ಷ ಎಂ.ಆರ್.ಚೇತನ್ ಬಾಬು ಮಾತನಾಡಿ ದಂಡಿಸತ್ಯಾಗ್ರಹ. ಉಪ್ಪಿನ ಸತ್ಯಾಗ್ರಹ, ಕ್ವಿಟ್ ಇಂಡಿಯಾ ಚಳವಳಿಯಂತಹ ಅನೇಕ ಹೋರಾಟಗಳ ಮೂಲಕ ದೇಶಕ್ಕೆ ಸ್ವಾತಂತ್ರ್ಯ ತಂದುಕೊಟ್ಟ ಗಾಂಧೀಜಿಯವರ ಹುಟ್ಟುಹಬ್ಬವನ್ನು ನಾಡಿನಾದ್ಯಂತ ಪ್ರತಿವರ್ಷ ಅಕ್ಟೋಬರ್ 2ರಂದು ಆಚರಿಸಲಾಗುತ್ತದೆ ಮತ್ತು ಮೊಟ್ಟಮೊದಲ ಹರಿಜನ ಪತ್ರಿಕೆಯನ್ನು ಪ್ರಾರಂಭ ಮಾಡಿದ ಕೀರ್ತಿ ಗಾಂಧಿಜೀಯವರಗೆ ಸಲ್ಲುತ್ತದೆ ಎಂದರು.ಕಾರ್ಯಕ್ರಮದಲ್ಲಿ ಮುಖಂಡರಾದ ನಲ್ಲಾಂಡಹಳ್ಳಿ ರಮೇಶ್, ಟೈಗರ್ ವೆಂಕಟೇಶ್, ರಾಜೇಶ್ಸಿಂಗ್ ಮತ್ತು ಕೇರಾ ಸಂಘದ ಜಿಲ್ಲಾ ಖಜಾಂಚಿ ಎನ್.ಪಾಲ್ಗುಣ, ಕಾರ್ಯದರ್ಶಿ ಆಲ್ಬರ್ಟ್ ಮನೋರಾಜ್, ಸದಸ್ಯರಾದ ಗುಟ್ಟಹಳ್ಳಿ ಶ್ರೀನಿವಾಸ್, ಎಸ್.ರಾಜಕುಮಾರ್, ಶಿವಕುಮಾರ್ ಗೌಡ, ಡಾ.ಶ್ರೀನಿವಾಸ್, ಚಂದ್ರಶೇಖರ್ಚಾರ್ಯ, ಕಿಟ್ಟಪ್ಪ, ಸುದರ್ಶನ್ಸ್ವಾಮಿ ಭಾಗವಹಿಸಿದ್ದರು.ಚಿತ್ರ ಕೋಲಾರ ಕೇರಾ ಪತ್ರಿಕಾ ಸಂಘಟನೆಯ ಆಶ್ರಯದಲ್ಲಿ ನಡೆದ ಗಾಂಧಿಜಯಂತಿ ಕಾರ್ಯಕ್ರಮದಲ್ಲಿ ನಗರಸಭಾ ಸದಸ್ಯ ಪ್ರಸಾದ್ ಬಾಬು ನಮನ ಸಲ್ಲಿಸಿದರು.